1.deň - **Groppensteinschlucht** je úchvatný prírodný skvost, roklina plná vodopádov  vedie po vybudovaných lavičkách a mostoch. Nástup je v susednej dedinke Obervellach. Alternatívne návšteva rokliny **Raggaschlucht vo Flattachu**. Skalná priepasť s ohromnými vodopádmi na riečke Ragga. Patrí medzi najkrásnejšie prírodné priepasti Álp. Krásna nenáročná turistická cesta vedie po drevených schodíkoch, okolo kolmých skalných stien. Spiatočná cesta vedie v tieni, lesnou cestou s prekrásnym výhľadom na Flattach. Možnosť zastaviť sa na dedinskom kúpalisku vo Flattachu, alebo absolvovať rafting.

2.deň - **Molltalerský ľadovec** -  miesto večného snehu a ľadu. Od parkoviska do lyžiarského strediska nás len za 8 minut vyvezie, supermoderný "Gletscher Expres" -  najdlhšia podpovrchová lanová dráha na svete. Z nástupnej stanice do cieľa /1000m prevýšenia/ prevezie naraz 236 osôb, dĺžka tunela je 4 718 m. Vo výške 2800 m je veľká reštaurácia Panorama so slnečnou terasou. Odtiaľ vysokohorská túra na vrchol **Alteck 2942 m n.m., alebo na chatu Rojacher 2719 m n.m.**

3.ďeň – **Dolina Maltatal.** Krásna túra v pohorí Hohe Tauern, pozdĺž priehrady k **Osnabrücker Hütte 2026 m**. Užijeme si fantastickú vysokohorskú scenériu v tomto pohorí. Cesta vedie po brehu vodnej nádrže Kölnbrein, pozdĺž údolia od  hotela Malta. Trasa po ktorej pôjdeme je obzvlášť obľúbená,  trvá na chatu cca 1,30 hod s výhľadmi na ľadovec Großelend v národnom parku Hohe Tauern - Vysoké Taury. Druhou možnosťou je výstup na dominantný **Hafner 3076 m**, cez chatu Kattowitzer na parkovisko pri chate Gmunder.

4.deň - **Hailigenblut** – dedina priamo pod najvyššou horou rakúska Grosglockner 3798 m. Možnosť zvoliť si výstup na okolité kopce, alebo konkrétne na Hochtor 2576 m. Lanovkou sa vyvezieme priamo z dediny Hailigenblut  na vrchol Scharek 2606 m a odtiaľ pešo na **Hochtor 2576 m**. Nádherný výhľad na dominantu Grossglockner.

5.deň – **Výstup na vrchol Goldeck 2142 m,** ležiacim nad mestom Spittal an der Drau a jazerom Millstätter See v západnej časti Korutánska v Gailtských Alpách, odpoludnia plavba loďou po jazere.

6.deň – Z neďalekej dedinky Kolbnitz lanovkou Kreuzeckbahn na Roßwiese 1200 m n.m. Odtiaľ na **Kleiner Salzkofel 2222 m**. Je to jedna z najkrajších oblastí horskej turistiky v Alpách.